**Calea spre sfânta Cetate**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Calea spre sfânta Cetate

Calea spre sfânta Cetate

Cea din ceruri pregătită

Ce le-a fost... făgăduită -

Acelor salvaţi din moarte

Ce-or trăi...- o eternitate,

Prin sfinţi îngeri e păzită!

Pe ea-n vremi călătorit-au

Toţi acei ce-au fost străini

Cu dor sfânt, de peregrini,

Ce-n suflet, nădăjduit-au

În încercări când trecut-au,

C-or fi-n veci, între lumini.

Va fi-a lor sfântă Cetate

Cea cu porţi de mărgărit...

Cu zid din iaspis,... zidit,

Cu străzi din aur, pavate

Ce-or reflecta, luminate...

Căci Dumnezeu, i-a iubit!

Ei au fost păstraţi prin har

În lumea cea-n răsculare

Cuprinsă-n iubirea-I mare

Sus pe crucea din Calvar,

Unde morţii-a pus hotar -

Prin jertfirea-I salvatoare.

Flavius Laurian Duverna

23 aprilie 2015